दो दिन में सुधार लो व्यवस्था
भास्कर संवाददाता | बुरहानपुर
राष्ट्रीय कृषि सहकारी विपणन संघ इंदौर से जांच के लिए शनिवार दोपहर 2 बजेे केंद्र आए अफसर मार्केटिंग सोसायटी की अव्यवस्था देखकर भड़क उठे। उन्होंने मार्केटिंग सोसायटी का रजिस्टर देखा। इसमें किसानों की इंट्रियां भी अधूरी मिली।
अफसर-कर्मचारी को लताड़ा और बोले- कैसे खरीदी कर रहे हो, व्यवस्था कितनी खराब है। पूरा तुअर मंडी परिसर में पड़ा हुआ है। वेयर हाउस क्यों नहीं पहुंचाया। दो दिन में अव्यवस्था को सुधार लो। वर्ना ध्यान रखना एक को भी नहीं छोडूंगा। मार्केटिंग सोसायटी के खरीदी केंद्र पर दो माह से अव्यवस्था पसरी हुई है। दो दिन पहले एसडीएम श्यामेंद्र जायसवाल जांच के लिए आए थे। उन्होंने केंद्र से घटिया क्वालिटी की बारदान में भरी लावारिस तुअर जब्त की थी। शिकायत नेफेड इंदौर ब्रांच मैनेजर अभिषेकसिंह तक पहुंची। उन्होंने असिस्टेंट मैनेजर एके परीदा को जांच के लिए भेजा। इधर, दोपहर 1 बजे तक भी मार्केटिंग सोसायटी कर्मचारी केंद्र नहीं पहुंचे तो किसानों का आक्रोश फूटा।
hin_Deva bho_Deva hin_Deva hin_Deva